stanford-oval/wikipedia huggingface dataset:
Ariadne

Ariadne ja satyyri. Musée National du Moyen Âge (Cluny, Pariisi, Ranska.
Ariadne (m.kreik. Ἀριάδνη, Ariadnē) oli kreikkalaisen mytologian mukaan Kreetan prinsessa, kuningas Minoksen ja kuningatar Pasifaeen tytär. Ariadnella oli pikkusisko Faidra, joka oli isän suosikki. Kun Minotauros syntyi, kuningas antoi tämän Ariadnen vastuulle. Myöhemmin kuninkaan arkkitehti Daidalos rakensi labyrintin, jonne Minotauros pantiin.
Sankari nimeltään Theseus saapui Kreetalle suorittaakseen tehtävän; hänen piti mennä labyrinttiin ja surmata Minotauros. Ariadne, joka oli ihastunut häneen, sanoi: "Autan sinut labyrintistä, jos menet kanssani naimisiin". Theseus suostui. Niin Ariadne antoi Theseukselle lankakerän, jota tämä keri koko matkan Minotauroksen luo. Kun Minotauros oli surmattu, löysi Theseus langan avulla tiensä takaisin. Hän meni Ariadnen kanssa naimisiin, mutta kotimatkalla häntä alkoi kaduttaa ja hän jätti Ariadnen yksin vieraalle saarelle.
Hermes, Dionysos, Ariadne ja Poseidon. Kuvitusta attikalaisessa punakuviotekniikalla koristellussa hydriassa, Pioneeriryhmä, n. 510–500 eaa. Löydetty Etruriasta.
Toisen version mukaan Ariadne eksyi sumussa eräälle saarelle ja Theseus joutui palaamaan kotiinsa ilman Ariadnea. Hän oli luvannut lähtiessään isälleen laivassaan olevan valkoiset purjeet, mikäli hän selviäisi hengissä retkeltään. Suruissaan Ariadnen menetyksestä Theseus unohti vaihtaa mustat surupurjeet valkoisiin voitonpurjeisiin, ja hänen isänsä Aigeus syöksyi epätoivoissaan aaltoihin luullen poikansa kuolleen labyrintissä Minotaurosta vastaan taistellessaan. Ariadne, joka harhaili yksin sumussa saarella, kohtasi viinin jumala Dionysoksen, joka vei prinsessan kanssaan taivaisiin tehden tästä vaimonsa.
Aiheesta muualla

Kuvia tai muita tiedostoja aiheesta Ariadne Wikimedia Commonsissa
Arete (mytologia)

Odysseus faiaakien kuninkaan Alkinooksen edessä. Kuningatar Arete on kuvattu istumassa miehensä vierellä. August Malmström, 1853.
Arete (m.kreik. Ἀρήτη, Arētē) oli kreikkalaisessa mytologiassa Rheksenorin tytär ja faiaakien kuninkaan Alkinooksen puoliso. Suhteesta syntyivät lapset Nausikaa ja Laodamas. Arete itse oli alenevassa polvessa sukua Poseidonille.
Odysseuksen saavuttua Skherian saarelle Athene neuvoi tätä pyytämään apua Aretelta. Arete ottikin hänet ystävällisesti vastaan.
Faiaakien kuningatar Arete ei liity hyveen henkilöitymään Areteen.
Aiheesta muualla

Kuvia tai muita tiedostoja aiheesta Arete Wikimedia Commonsissa
Viekin rautatieasema

Viekin rautatieasema (lyh. Vk, ratakm 753+979) on Suomen rataverkon rautatieliikennepaikka rataosalla Joensuu–Kontiomäki. Viekin rautatieasema sijaitsee Pielisen itärannalla Lieksassa noin 25 kilometriä luonteeseen Lieksan asemalta. Nimestään huolimatta se ei sijaitse Viekissä, vaan lähellä Varpasen kyläkeskusta, sillä Savon radalla oli Varpasen rautatieasema. Päällekkäisyyden takia asema nimettiin naapurikylän mukaan, joskin sen kirjoitusasu poikkeaa kylän nimestä..
Viekki avattiin liikenteelle 16. lokakuuta 1911. Paikalle rakennettiin Thure Hellströmin suunnittelema asemarakennus, joka kuitenkin purettiin myöhemmin. Thure Hellströmin suunnitelema puinen asema oli samanlainen kuin Kelvässä. Nykyinen asemarakennus, ulkorakennus ja tavarasuoja ovat vuodelta 1970. Henkilöliikenne lakkautettiin 27. toukokuuta 1990, jolloin myös monelta muultakin pieneltä Nurmeksen radan asemalta loppui henkilöliikenne. Miehitys asemalla loppui vuonna 1994 ja tavaraliikenne lakkautettiin 2002. Vuonna 2007 asema-alueen rakennukset siirtyivät Senaatti-kiinteistöille ja sitä kautta myyntiin.
Valerie Solanas

| Valerie Solanas |
| --- | --- |

Henkilötiedot
Syntynyt: 9. huhtikuuta 1936 Ventnor City, New Jersey, Yhdysvallat
Kuollut: 26. huhtikuuta 1988 (52 vuotta) San Francisco, Kalifornia, Yhdysvallat
Kansalaisuus:  Yhdysvallat
Ammatti:  kirjailija
Lapset:  David Blackwell
Kirjailija
Aiheet:  radikaalifeminismi
Pääteokset:  SCUM-manifesti (1967)
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Valerie Jean Solanas (9. huhtikuuta 1936 Ventnor City, New Jersey, Yhdysvallat – 26. huhtikuuta 1988 San Francisco, Kalifornia, Yhdysvallat) oli yhdysvaltalainen radikaalifeministi, joka tunnetaan parhaiten yrityksestään murhata pop-taiteilija Andy Warhol. Hän kirjoitti SCUM-manifestin, jossa suositeltiin pelkästään naisista koostuvan yhteiskunnan perustamista ja kaikkien miesten tuhoamista.
Elämä > Varhaisvaiheet

Solanas syntyi New Jerseyn Ventnor Cityssä Louis Solanasille ja Dorothy Bondolle. Hänen on väitetty joutuneen säännöllisesti isänsä seksuaalisen väkivallan kohteeksi. Hänen vanhempansa erosivat 1940-luvulla ja 15-vuotiaana hän oli joutunut kodittomaksi. Tästä huolimatta hän suoritti psykologian tutkinnon ja valmistui Marylandin yliopistosta. Vuonna 1953 hän synnytti poikansa Davidin. Lapsi otettiin huostaan eikä Solanas nähnyt tätä enää koskaan. Hänen nuoruudestaan ei ole tarkkoja tietoja, mutta on esitetty arvioita, että hän elätti itsensä tarjoilijana, kerjäämällä ja prostituutiolla.
Elämä > New York City ja Factory

Solanas saapui Greenwich Villageen vuonna 1966 ja kirjoitti siellä asuessaan näytelmän Up Your Ass, joka kertoo miehiä vihaavasta prostituoidusta. Vuonna 1967 hän tapasi Andy Warholin tämän studion The Factoryn ulkopuolella Manhattanilla ja pyysi Warholia tuottamaan hänen näytelmänsä. Näytelmän nimi kiinnosti Warholia, mutta hän ei kuitenkaan vakuuttunut tekstin sisällöstä eikä ottanut Solanasiin yhteyttä tämän jälkeen. Warhol matkusti Eurooppaan pian tämän jälkeen.
Tällä välin Solanas kirjoitti ja julkaisi omakustanteena SCUM-manifestin. Teksti on kutsu naisten vapautumiseen. Julistuksessa sanotaan, että vaikka miehiä on aina ollut, kuten sairauksiakin, miehiä ei tarvitse tuottaa lisää, miestä ei tarvitse enää olla. Kun geneettinen kontrolli on pian mahdollista, "meidän tulee tuottaa vain täydellisiä olentoja, vailla vikoja kuten emotionaalinen vika, mieheys". SCUM:in (suom. "saasta") nimeä on tulkittu eri tavoin ja on esitetty ajatus siitä, että se olisi lyhenne sanoista "Society for Cutting Up Men" (vapaasti suomennettuna "Yhteisö miesten nujertamiseksi"), joskaan tätä kirjoitusasua ei käytetä itse manifestissa.
Myöhemmin vuonna 1967 Solanas soitti useaan otteeseen Warholille ja vaati tältä takaisin Up Your Ass -näytelmän käsikirjoitusta. Kun Warhol myönsi hukanneensa sen, Solanas alkoi vaatia rahallista korvausta. Warhol ei antanut rahaa mutta antoi Valerielle sivuosarooleja kahdessa elokuvassaan.
3. kesäkuuta 1968 Valerie Solanas ilmestyi Warholin studiolle ja ampui häntä kohti kolme laukausta, joista yksi osui taiteilijaan. Sen jälkeen hän ampui taidekriitikko Mario Amayaa ja yritti osua myös Warholin manageri Fred Hughesiin, mutta hänen aseensa jumittui. Tämän jälkeen Solanas pakeni paikalta. Warhol selvisi ampumisesta täpärästi ja joutui kärsimään ampumisen seurauksena fyysisistä vaivoista lopun elämäänsä.
Solanas antautui poliisille samana iltana ja sai syytteet muun muassa murhayrityksestä. Kuulusteluissa hän sanoi uskovansa, että Warhol kontrolloi häntä liikaa ja että tämä olisi aikonut varastaa hänen näytelmiään. Solanas myönsi syyllisyytensä tekoihin ja sai kolmen vuoden vankilatuomion. Warhol kieltäytyi todistamasta häntä vastaan oikeudessa.
Elämä > Vankilan jälkeen

Feministi Robin Morgan osoitti mieltään Solanasin vankilasta vapauttamisen puolesta. Ti-Grace Atkinson kuvaili Solanasia "ensimmäiseksi merkittäväksi naisten oikeuksien ajajaksi". Florynce Kennedy edusti Valerieta tämän oikeudenkäynnissä ja kutsui häntä "erääksi feministiliikkeen tärkeimmäksi puhenaiseksi".
Vankilasta vapautumisen jälkeen vuonna 1971 Solanasiin suhtauduttiin julkisuudessa jonkinlaisena marttyyrinä. Hän jatkoi pian Warholin ja tämän läheisten puhelinhäirintää ja joutui uudelleen pidätetyksi. Vuonna 1977 Village Voice -lehti julkaisi Valerien haastattelun, jossa hän sanoi, että SCUM-manifestia ei ollut tarkoitettu otettavaksi kirjaimellisesti. Hänen päämääränään ei ollut yhteiskunta, josta miehet olisi eliminoitu, vaan manifesti oli hänelle vain "kirjallinen väline". SCUMissa on kyse mielentilasta, ja kaikki tietyllä tavalla ajattelevat naiset (ja myös miehet) löytävät itsensä manifestista.
Hieman tämän jälkeen Solanas katosi julkisuudesta ja vietti aikaa mielisairaaloissa. On arveltu, että hän olisi muuttanut Kaliforniaan 1980-luvulla. Hän kuoli keuhkokuumeeseen 52-vuotiaana San Franciscossa.
Up Your Ass -näytelmää esitetään edelleen ja SCUM-manifesti on saatavana kirjana.
Suomennettu teos

SCUM-manifesti.  ((SCUM Manifesto, 1968.) Esipuhe: Akuliina Saarikoski. Suomennos: Suvi Auvinen)  Turku:  Savukeidas, 2011.  ISBN 978-952-5500-81-3
Filmografia

Andy Warholin elokuvissa
Bike Boy (1967)
I, a Man (1967)
sekä dokumenttissa
Superstar: The Life and Times of Andy Warhol (1990) jossa Solanas näkyy arkistofilmillä
Kirjallisuudessa

Sara Stridsberg on kirjoittanut Solanasin elämästä romaanin Drömfakultetet, joka on käännetty myös suomeksi nimellä Unelmien tiedekunta.
Näytelmissä

Valerie Solanasin elämää käsittelevä romaani Drömfakultetet on sovitettu näytelmäksi.
Aiheesta muualla

Valerie Solanasin elämä näyttämölle Helsingissä. Yle, Radion Kulttuuriuutiset 28.3.2007.
Helena Miettinen: Scum-manifesti[vanhentunut linkki]. Savon sanomat 8.3.2011.
Juri Nummelin: Vihaista naishistoriaa[vanhentunut linkki]. Turun sanomat 19.4.2011.
Pertti Jarla: Vintage vihapuhe (Arkistoitu – Internet Archive). Suomen kuvalehden blogit 30.9.2011.
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Saksa  Israel  Yhdysvallat  Ruotsi  Tšekki  Alankomaat  Puola  Portugali 
Tieteilijät:  CiNii 
Taiteenala:  ULAN 
Henkilöt:  DDB  Trove 
Muut:  Europeana  SNAC  IdRef
Briseis

Briseis ja Foiniks, n. 490 eaa.
Briseis (m.kreik. Βρισηίς, Brisēis) oli kreikkalaisessa mytologiassa troijalainen leski, jonka Akhilleus sieppasi surmattuaan ensin taistelussa tämän puolison, Lyrnessoksen kuninkaan Myneen ja tämän kolme veljeä. Kun oraakkeli oli kertonut kuningas Agamemnonille, että päästäkseen rutosta eroon tämän tulisi luovuttaa kaappaamansa Khryseis takaisin tämän isälle Khryseelle, kuningas käski sanansaattajansa Talthybioksen ja Eurybateen hakemaan Briseiin itselleen Akhilleukselta hyvitykseksi menetyksestään. Akhilleus tuohtui tästä niin ettei palannut enää taisteluihin, ennen kuin Hektor oli surmannut hänen ystävänsä Patrokloksen.
Akhilleuksen vetäytyminen telttaansa on Homeroksen Iliaan ensimmäinen tapahtuma. Sen vuoksi troijalaiset nauttivat menestyksestä jonkin aikaa. Akhilleuksen palattua taisteluihin Agamemnon palautti Briseiin hänelle.
Iliaassa Briseis oli Akhilleuksen vanki, jonka kreikkalaisten armeija oli antanut hänelle palkkioksi. Akhilleus kuitenkin myös rakasti Briseistä ja vertasi heidän suhdettaan mieheen ja vaimoon ja tuohtui ajatellessaan, että Agamemnon makaisi Briseiin kanssa. Kun riita oli selvitetty, Agamemnon vannoi, ettei ollut koskenutkaan Briseiiseen.
Aiheesta muualla

Kuvia tai muita tiedostoja aiheesta Briseis Wikimedia Commonsissa
Heinz Fischer

| Heinz Fischer |
| --- | --- |
 Heinz Fischer (2018)
Itävallan 11. presidentti
 8. heinäkuuta 2004 – 8. heinäkuuta 2016  
Liittokansleri:  Wolfgang Schüssel Alfred Gusenbauer Werner Faymann Christian Kern
Edeltäjä:  Thomas Klestil
Seuraaja:  Alexander Van der Bellen
Henkilötiedot
Syntynyt: 9. lokakuuta 1938 (ikä 86) Graz, Steiermark
Puoliso:  Margit Binder
Tiedot
Puolue:  Sosiaalidemokraattinen puolue
Aiheesta muualla
www.heinzfischer.at
Heinz Fischer (s. 9. lokakuuta 1938 Graz, Steiermark) on itävaltalainen poliitikko. Hän toimi Itävallan presidenttinä 2004–2016.
Fischer opiskeli ensin humanistisia tieteitä suorittaen itävaltalaisen ylioppilastutkinnon (Matura) vuonna 1956. Tämän jälkeen hän siirtyi opiskelemaan lakia Wienin yliopistoon, josta väitteli tohtoriksi vuonna 1961. Politiikan lisäksi Fischer on toiminut akateemisella uralla ja politiikan tutkimuksen professorina Innsbruckin yliopistossa vuodesta 1993.
Vuodesta 1971 alkaen Fischer on ollut Itävallan parlamentissa (Nationalrat) ja toimi yhtenä sen päättävistä virkamiehistä vuosina 1990–2004. Vuodet 1983–1987 hän toimi ministerinä Fred Sinowatzin johtamassa hallituskoalitiossa.
Tammikuussa 2004 Fischer ilmoitti asettuvansa ehdolle presidentinvaaleihin Thomas Klestilin seuraajaksi. 25. huhtikuuta hänet valittiin tuolloin oppositiossa olleen sosiaalidemokraattisen puolueen (SPÖ) ehdokkaaksi. Hän voitti vaaleissa vastaehdokkaansa Benita Ferrero-Waldnerin saaden 52,4 % annetuista äänistä. Ferrero-Waldner oli toiminut maan ulkoministerinä konservatiivikoalitiossa ja edusti johtavaa hallituspuoluetta, ÖVP:tä (Itävallan kansanpuolue). 25. huhtikuuta 2010 pidetyissä presidentinvaaleissa Fischer valittiin jatkokaudelle. Hänen eniten ääniä saanut vastaehdokkaansa oli Itävallan vapauspuolueen (FPÖ) ehdokas Barbara Rosenkranz.
Catherynne M. Valente

| Catherynne M>  Valente |
| --- | --- |
 Valente Åconissa Maarianhaminassa 2012.
Henkilötiedot
Syntynyt: 1979
Kansalaisuus:  yhdysvaltalainen
Ammatti:  kirjailija, kriitikko
Kirjailija
Äidinkieli: englanti
Tyylilajit:  fantasia
Kirjallinen suuntaus: postmodernismi, mythpunk
Esikoisteos:  runokokoelma Music of a Proto-Suicide (2004) romaani The Labyrinth (2004)
Aiheesta muualla
catherynnemvalente.com (englanniksi)
Löydä lisää kirjailijoitaKirjallisuuden teemasivulta
Catherynne M. Valente on yhdysvaltalainen kirjailija. Hänen teoksensa Tyttö joka purjehti Satumaan ympäri itse rakentamallaan laivalla sai Andre Norton -palkinnon 2011.
Tyyli

Valenten kirjoja on usein kutsuttu postmoderniksi fantasiaksi. Valente on käyttänyt alun perin leikkisää ilmaisua ”mythpunk” postmodernista kirjallisuudenlajista, joka hyödyntää perinteisiä myyttejä, tekstejä ja kulttuuri-ilmiöitä mutta tekee sen kyseenalaistaakseen vanhat arvot. Valenten mukaan postmodernismin tavoitteisiin kuuluu etenkin sukupuoliroolien ja valtarakenteiden rikkominen. Valenten teksteissä sukupuoli ja seksuaalisuus ovat monimuotoisia ilmiöitä, siinä missä perinteisessä fantasiassa sukupuolikäsitykset voivat olla hyvin konservatiivisia.
Valenten ensimmäisiä runoteoksia voi luonnehtia feministiseksi surrealismiksi. Hänen Prester John -romaanisarjansa taas ottaa uudelleenkirjoituksen kohteeksi kristinuskon käsitykset. Kirjoissa asetetaan mielikuvitus ja sen avoimuus uudelle vastavoimaksi turvallisuuteen nojaavalle uskolle. Valentea kiinnostavat myös ruumiillisuuden ja kielen asema ihmisenä olemisessa. Tutkija Merja Polvisen mukaan Valenten voi katsoa edustavan surrealistisen fantasian perinteestä ammentavaa tieteis- ja fantasiakirjallisuutta, jossa tekstin voima ei ole perinteisessä maailmanluonnissa vaan kielen, hahmojen ja merkitysten monikerroksisuudessa.
Teokset > Runokokoelmat

Music of a Proto-Suicide (2004)
Apocrypha (2005)
Oracles: A Pilgrimage (2006)
The Descent of Inanna (2006)
A Guide to Folktales in Fragile Dialects (2008)
Teokset > Romaanit

The Labyrinth (2004)
The Ice Puzzle (2004)
Yume No Hon: The Book of Dreams (2005)
The Grass-Cutting Sword (2006)
Palimpsest (2009)
Deathless (2011)
Silently and Very Fast (2011)
Six-Gun Snow White (2013)
Teokset > The Orphan's Tales -sarja

In the Night Garden (2006)
In the Cities of Coin and Spice (2007)
Teokset > A Dirge for Prester John -sarja

The Habitation of the Blessed (2010)
The Folded World (2011)
The Spindle of Necessity (tulossa)
Teokset > Kokoelmat

This Is My Letter To The World: The Omikuji Project, Cycle One (2010)
Ventriloquism (2010)
Myths of Origin (sis. The Labyrinth, Yume No Hon: The Book of Dreams, The Grass-Cutting Sword ja Under in the Mere, 2011)
Teokset > Tietokirja

Introduction to Jane Eyre (2007)
Teokset > Satumaa-sarja

Tyttö joka purjehti Satumaan ympäri itse rakentamallaan laivalla.  ((The girl who circumnavigated Fairyland in a ship of her own making, 2011.) Suomentanut Sarianna Silvonen. Kuvittanut Ana Juan)  Helsinki:  Gummerus, 2013.  ISBN 978-951-20-9118-8
Tyttö joka putosi Satumaan alle ja juhli varjojen valtakunnassa.  ((The girl who fell beneath Fairyland and led the revels there, 2012.) Suomentanut Sarianna Silvonen. Kuvittanut Ana Juan)  Helsinki:  Gummerus, 2014.  ISBN 978-951-20-9245-1
Aiheesta muualla

Kotisivut. (englanniksi)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Norja  Ranska  BnF data  Katalonia  Saksa  Yhdysvallat  Japani  Tšekki  Korea  Kroatia  Alankomaat  Puola  Portugali 
Tieteilijät:  CiNii 
Taiteenala:  MusicBrainz 
Henkilöt:  DDB 
Muut:  Europeana  IdRef
Sospel

| Sospel |
| --- | --- |
 Bévérajoen ylittävä vanha silta
 vaakuna
 Sospel
 Koordinaatit: 43°52′41″N, 7°26′57″E 
Valtio:  Ranska
Alue:  Provence-Alpes-Côte d’Azur
Departementti:  Alpes-Maritimes
Arrondissementti:  Nizza
Pinta-ala:  
 – Kokonaispinta-ala:  62,4 km²
Väkiluku (2021):  3 803 
 – Väestötiheys:  61 as./km²
Kunnan numero:  06136
 
 Kunnan kotisivut 
Sospel on kunta Kaakkois-Ranskassa Alpes-Maritimesin departementissa Provence-Alpes-Côte d’Azurin alueella. Se sijaitsee Bévérajoen varrella, noin 41 kilometriä Nizzan kaupungista koilliseen.
Saint-Michelin katedraali
Bévérajoen ylittävä puukantinen silta mainitaan ensimmäisen kerran kirjallisena vuonna 1217. Vuonna 1522 rakennettiin nykyinen kivisilta, jossa on kaksi holvikaarta sekä niiden välissä oleva torni. Tornissa kerättiin joen ylittäviltä kulkumaksu. Siltaa pitkin kuljetettiin muulien vetämillä vaunuilla suolaa ja muita tavaroita Nizzan ja Piemonten välillä. Saksalaiset tuhosivat tornin vuonna 1945, mutta se rakennettiin uudelleen vuonna 1952.
Kunnan keskustassa oleva Saint-Michelin katedraali on rakennettu vuosina 1641-1762. Vanhasta 1200-luvun kirkosta on jäljellä vain kellotorni. Tyyliltään kirkko edustaa barokkia.
Aiheesta muualla

Kuvia tai muita tiedostoja aiheesta Sospel Wikimedia Commonsissa
Gradia Jyväskylä

| Gradia Jyväskylä |
| --- | --- |
Rehtori:  Pirjo Kauhanen
Toimipaikat:  Jyväskylä, Jämsä, Keuruu, Lievestuore (Laukaa)
Opiskelijamäärä:  17 000
Kotisivu:  https://www.gradia.fi/
Jyväskylän koulutuskuntayhtymä Gradian ammatilliset oppilaitokset Gradia Jyväskylä ja Gradia Jämsä yhdistyivät  Ammattiopisto Gradiaksi, joka aloitti toimintansa 1.8.2023.
Yhdistymisen tarkoituksena on Gradian talouden tasapainottaminen ja toimintojen tehostaminen. 
Oppilaitoksessa opiskelijoita on lähes 17 000 ja henkilöstöä noin 590. Rehtorina toimii Pirjo Kauhanen.
Ammattiopisto Gradia on osa Jyväskylän koulutuskuntayhtymää Gradiaa. Gradiaan kuuluu toisen asteen oppilaitoksia: Ammattiopisto Gradia sekä Jyväskylän Lyseon lukio, Schildtin lukio ja Jyväskylän aikuislukio. Gradia toimii yhdeksällä eri kampuksella: Jyväskylässä, Jämsässä, Keuruulla ja Lievestuoreella (Laukaa).
Aiheesta muualla

Ammattiopisto Gradia
Gradian toimipisteet ja kartat
Jeanne

Jeanne on ranskan kielessä ja englannin kielessä esiintyvä naisen etunimi. Se äännetään ranskaksi /ʒan/ ja englanniksi /ˈd͡ʒiːn/. Sen alkuperä on raamatullisessa nimessä Johannes. Suomessa etunimi Jeanne on vuoteen 2023 mennessä annettu yhteensä alle 416 naiselle ja alle 25 miehelle.
Tunnettuja Jeanne-nimisiä

Jeanne d’Albret (1528–1572), Navarran kuningatar ja hugenotti
Jeanne d’Arc (1412–1431), ranskalainen sotilas ja roomalaiskatolinen pyhimys
Jeanne Baret (1740–1807), ranskalainen tutkimusmatkailija
Jeanne Bates (1918–2007), yhdysvaltalainen näyttelijä
Jeanne Beaudon, Jane Avril (1868–1943), ranskalainen cancan-tanssija
Jeanne Bécu eli Madame du Barry (1743–1793), ranskalainen hovinainen
Jeanne de Bourbon eli Bourbonin Jeanne (1338–1378), Ranskan kuningatar
Jeanne-Marie Bouvier de la Motte-Guyon, Madame Guyon (1648–1717), ranskalainen katolinen mystikko ja kirjailija
Jeanne Calment (1875–1997), pitkäikäinen ranskalainen
Jeanne Collier (s. 1946), yhdysvaltalainen uimahyppääjä
Jeanne-Marie Conquer (s. 1965), ranskalainen viulisti
Jeanne Cooper (1928–2013), yhdysvaltalainen näyttelijä
Jeanne Crain (1925–2003), yhdysvaltalainen näyttelijä
Jeanne Demessieux (1921–1968), ranskalainen säveltäjä ja urkuri
Jeanne-Claude Denat de Guillebon (1935–2009), ranskalainen taiteilija
Jeanne Deroubaix (s. 1927), belgialainen oopperalaulaja
Jeanne Dusseau (1893–?), kanadalainen oopperalaulaja
Jeanne Eagels (1890–1929), yhdysvaltalainen näyttelijä
Jeanne Gang (s. 1964), yhdysvaltalainen arkkitehti
Jeanne Hébuterne (1898–1920), ranskalainen taiteilija
Jeanne Hersch (1910–2000), sveitsiläinen filosofi
Jeanne Itasse-Broquet (1867–1941), ranskalainen kuvanveistäjä
Jeanne Landry (1922–2011), ranskalainen säveltäjä, pianisti ja musiikkipedagogi
Jeanne Lanvin (1867–1946), ranskalainen muotisuunnittelija
Jeanne Loriod (1928–2001), ranskalainen muusikko
Jeanne Marié de l'Isle, alk. Jeanne Louise Beugnion (1872–1928), ranskalainen oopperalaulaja
Jeanne Moreau (1928–2017), ranskalainen näyttelijä
Jeanne Paquin (1869–1936), ranskalainen muotisuunnittelija
Jeanne-Antoinette Poisson eli Madame de Pompadour (1721–1764), ranskalainen hovinainen
Jeanne-Marie Roland (1754–1793), Ranskan vallankumousekn aikainen poliittinen vaikuttaja
Jeanne Rongier (1852–1929), ranskalainen taidemaalari
Jeanne Roques (1889–1955), ranskaainen tanssityttö ja mykkäelokuvien näyttelijä
Jeanne de Salzmann (1889–1990), sveitsiläinen balettitanssija
Jeanne Sauvé (1922–1993), Kanadan kenraalikuvernööri
Jeanne Shaheen (s. 1947), yhdysvaltalainen poliitikko
Jeanne Stunyo (s. 1936), yhdysvaltalainen uimahyppääjä
Jeanne Tripplehorn (s. 1963), yhdysvaltalainen näyttelijä
Jeanne Villepreux-Power (1794–1871), ranskalainen meribiologi
Jeanne Zaidel-Rudolph (s. 1948), eteläafrikkalainen säveltäjä
Kuvitteellisia henkilöitä

Jeanne Dielman, hahmo elokuvassa Jeanne Dielman
Nimen muita merkityksiä

Hurrikaani Jeanne, trooppinen hirmumyrsky vuonna 2004
Jeanne, suomalainen televisionäytelmä vuodelta 1967
Jeanne d'Arc, ranskalainen elokuva vuodelta 1962
Jeanne d'Arc, ranskalainen elokuva vuodelta 1999
Jeanne d’Arcin kärsimys, ranskalainen elokuva vuodelta 1928
Kamikaze Kaitou Jeanne, Arina Tanemuran luoma mangasarja
Gowair Vacation Airlines

| Gowair Vacation Airlines Aura Airlines |
| --- | --- |

 Gowairin Airbus A320-200 vuonna 2018.
 IATA: U5  –  ICAO: GWR 
Kutsukoodi:  LEMON
Perustettu:  2017
Lakkautettu:  2022
Laivaston koko:  3
Solmukohdat:  Barajasin kansainvälinen lentoasema
Emoyhtiö:  Gowaii Vacation Holding
Yhtiön sivut:  www.gowair.com
Gowair Vacation Airlines (IATA: U5, ICAO: GWR, kutsukoodi: LEMON), myöhemmin Aura Airlines SL, oli espanjalainen lentoyhtiö, jonka omisti alun perin matkanjärjestäjä Gowaii. Se lensi tilauslentoja Madridin Barajasin kansainväliseltä lentoasemalta ja tarjosi lisäksi koneitaan muiden yhtiöiden käyttöön ACMI-vuokrasopimuksilla (Aircraft, Crew, Maintenance and Insurance).
Yhtiö vaihtoi nimekseen Aura Airlines tammikuussa 2021. Yhtiö kuitenkin lopetti toimintansa vuonna 2022.
Laivasto

Elokuussa 2019:
3 Airbus A320-200
Auge

Auge (m.kreik. Αὐγή, Augē) oli kreikkalaisessa mytologiassa Tegean kuninkaan Aleoksen tytär ja Athenen papitar. Herakles vietteli hänet temppelin pohjoispuolella sijainneen lähteen luona. Tästä suhteesta syntyi Telefos.